ขวัญใจ เอมใจ

ดวงตะวัน
ขวัญใจ เอมใจ เป็นนักเขียนนวนิยาย ใช้นามปากกาว่า ดวงตะวัน และนามปากกาอื่น ได้แก่ ดาราราย และ ดาวกระจาย มีผลงานสร้างชื่อเช่น ภูแสนดาว แก้วรัดเกล้า พระจันทร์แสนกล ซึ่งนำไปสร้างเป็นละครโทรทัศน์
ขวัญใจ เอมใจ เกิดเมื่อ 21 สิงหาคม 2509 เป็นบุตรคนสุดท้องในจำนวน 4 คน ของนายอนันต์ และ นางสมปอง เอมใจ เป็นชาวกรุงเทพฯ โดยกำเนิด
เธอเป็นศิษย์เก่าโรงเรียนศรีอุลัยในชั้นประถมศึกษา และโรงเรียนสุวรรณารามวิทยาคมในชั้นมัธยมศึกษา สำเร็จการศึกษาระดับปริญญาตรีจากคณะรัฐศาสตร์ มหาวิทยาลัยธรรมศาสตร์ เมื่อ พ.ศ. 2532
นับแต่จบการศึกษา ขวัญใจยึดอาชีพนักเขียนมาโดยตลอด โดยเริ่มจากเป็นนักเขียนสารคดีประจำกองบรรณาธิการนิตยสารสารคดี ต่อมาได้ลาออกจากงานนิตยสารเพื่อเป็นนักเขียนอิสระ เลือกที่จะเขียนงานประเภทนวนิยายเป็นหลัก โดยใช้นามปากกาดวงตะวัน
เธอมีผลงานนวนิยายต่อเนื่องมาทุกปีนับตั้งแต่ลาออกจากงานประจำ นวนิยายของเธอมีทั้งที่ลงพิมพ์เป็นตอน ๆ ในนิตยสารอย่างสกุลไทย ขวัญเรือน หญิงไทย กับทั้งที่เขียนแล้วพิมพ์รวมเล่มเลย แนวเรื่องที่เขียนมีทั้งประเภทรักร่วมเพศ นวนิยายชีวิต นวนิยายแฟนตาซี
ปัจจุบัน ดวงตะวันเปิดสำนักพิมพ์เล็ก ๆ ของตนเองชื่อ สำนักพิมพ์ดวงตะวัน

**รางวัลด้านการเขียน**
ภูแสนดาว รางวัลชมเชยประเภทนวนิยาย จาก คณะกรรมการพัฒนาหนังสือแห่งชาติ ประจำปี 2544
ส้มสีม่วง รางวัลวรรณกรรมเยาวชนยอดเยี่ยมนายอินทร์อะวอร์ด ครั้งที่ 2 ประจำปี 2544
เด็กหญิงนางฟ้า รางวัลวรรณกรรมเยาวชนยอดเยี่ยมนายอินทร์อะวอร์ด ครั้งที่ 2 ประจำปี 2544 (และอีกรางวัลหนึ่งจากมูลนิธิหนังสือเพื่อเด็ก (ThaiBBY) ได้รับเลือกเป็นตัวแทนของประเทศไทยเข้าร่วมประกวดวรรณกรรมสำหรับเด็กและเยาวชนในหมู่สมาชิก International Board on Book for Young People ทั่วโลก
คนเล็ก ๆ รางวัลชมเชยประเภทสารคดี จาก คณะกรรมการพัฒนาหนังสือแห่งชาติ ประจำปี 2545
ดินสอสีในหิมพานต์ รางวัลรองชนะลิศ การประกวดต้นฉบับวรรณกรรมเยาวชนจินตนาการสร้างสรรค์ “รางวัลดวงดาว” ครั้งที่ 1 ประจำปี 2547 (ไม่มีผู้ได้รับรางวัลชนะเลิศ)

**ผลงานนวนิยาย**
 เด็กหญิงนางฟ้า- ส้มสีม่วง- รักเลี่ยมทอง- บ้านตุ๊กตา- ภูแสนดาว (สร้างเป็นละครโทรทัศน์ ช่อง 3)- เธอคือชีวิต (สร้างเป็นละครโทรทัศน์ ช่อง 7)- กลางทะเลใจ- รักแผลงฤทธิ์ (สร้างเป็นละครโทรทัศน์ ช่อง 3)- คิดถึง- คือรัก- คำรัก- วันดี ๆ- เพลงรักริมขอบฟ้า (สร้างเป็นละครโทรทัศน์ ช่อง 3)- ปีกปรารถนา- ในสวนขวัญ (สร้างเป็นละครโทรทัศน์ 2557 ช่อง 3)- จดหมายจากแสงดาว- แก้วตาหวานใจ (สร้างเป็นละครโทรทัศน์ ช่อง 3)- รักบันดาลใจ- เรือนดอกรัก- แหวนดอกไม้ (สร้างเป็นละครโทรทัศน์ 2 ครั้ง 2550 ช่อง 3 และ 2560 ช่อง GMM25)- รักร้อยพันใจ- พระจันทร์แสนกล (สร้างเป็นละครโทรทัศน์ 2546 ช่อง 3)- แผ่นดินหัวใจ (สร้างเป็นละครโทรทัศน์ ช่อง 3)- มหัศจรรย์แห่งรัก- กาลครั้งหนึ่งของหัวใจ- รักสราญใจ- แสงรักจากสายฟ้า- ปราสาทรักนิรันดร- เลื่อมพรายลายรัก (สร้างเป็นละครโทรทัศน์ 2553 ช่อง 3)- สายน้ำสิเนหา- ไฟในวายุ (สร้างเป็นละครโทรทัศน์ ช่อง 3)- พิมานเพลิง- แก้วรัดเกล้า- เมืองแมนสรวง- ดวงใจเจ้าเอ๋ย (สร้างเป็นละครโทรทัศน์ ช่อง 3)- พระจันทร์ลายดาว- แสงเงารัก- ความรักเจ้าขา- แสงฉานในม่านเมฆ- นางฟ้าที่(แสน)รัก- หัวใจจ๋า อย่าหยุดรัก- เลครามรัก 1-2- ใด ๆ ในโลกล้วนคือรัก- เธอ ผม ฉัน เขา คือเรา คือรัก- รักบุรี Small town

**รายชื่อนิยายชุด ภาพแห่งรัก**
 ดวงใจพยัคฆ์- เสน่หาอันดามัน- เพชรพราวใจ

**รายชื่อนิยายชุด Aging society**
 จรัสรัก - พระจันทร์วันอาทิตย์ - แม่น้ำสายปรารถนา - กล่องขาว โบชมพู - รักตั้งแต่นั้น Since 1988- รัก(ป้า)ข้างบ้าน

**รายชื่อนิยายชุด ราชสีห์**
 เจ้าสาวลายพยัคฆ์ - ระบำเมฆ (สร้างเป็นละครโทรทัศน์ ช่อง 3)- พายุบูรพา - ปีกรักพญาเหยี่ยว - กุหลาบลายสิงห์ - เชลยรักอินทรีร้าย- มังกรเริงจันทร์ - รอยรักกลางตะวัน- เพลงรักปีศาจ- เพลิงแค้นปีศาจ - รักเอย - เพลงปลอบขวัญ 

**รายชื่อนิยายชุด The Prince**
 มาลีสวาท - สายหมอกและดอกหญ้า- แรงคลื่นรัก - ภาพตะวันในรัตติกาล - ราชินีเลือด Bloody Sky 

**รายชื่อนิยายชุด ธิโมส์**
 รุ้งจันทร์ตะวันดาว- รักที่ริมทะเลเมฆ- ดอกไม้และสายลม- ปราสาททรายในสายฝน- ผีเสื้อลายตะวัน- บัลลังก์บุหลัน- ณ ที่ดาวพราวพร่างรัก- เอลันตรา- รุ้งในลมหนาว- สดับเสียงรัก- รัตติกาลยาตรา- แรขอบฟ้าอรุโณทัย เล่ม 1-2- เพชรอสูร- รอยรักราชันย์- มรรคาแห่งรัก- ทิพย์แห่งรัก- นิรันดรแห่งรัก- มนตรารีรายา- กำแพงทาสรัก- ดาบธีลา- นางโจรมาลีญง- เจ้าหญิงเมลีญา- นางพญาเมศารี

**รายชื่อนิยายชุด รอยสัก**
 รอยสักอัคนี- รอยสักสายฟ้า- สายฟ้าอัคนี

**อ้างอิง**
1. บทสัมภาษณ์, “จากนักข่าวสาวสารคดี มาสู่ นักเขียนนวนิยาย ก้อนขนมหวานในงานชีวิตของดวงตะวัน” นิตยสารสกุลไทย ฉบับที่ 2445 สิงหาคม 2544 หน้า 41- 43
2. บทสัมภาษณ์คอลัมน์แขกรับเชิญ, “นายอินทร์อะวอร์ด: ขวัญใจ เอมใจ” นิตยสารแพรว ฉบับที่ 531 ตุลาคม 2544 หน้า 200 - 202
3. บทสัมภาษณ์คอลัมน์บุคคลสนทนา, “ขวัญใจ เอมใจ ดวงตะวันดวงใหม่ของแวดวงวรรณกรรม” นิตยสารหญิงไทย ฉบับปักษ์หลัง เดือนตุลาคม 2544 หน้า 36 - 44
4. บทสัมภาษณ์, “ขวัญใจ เอมใจ” นิตยสารขวัญเรือน ฉบับปักษ์หลัง เดือนมกราคม 2545 หน้า 187 - 190
5. บทสัมภาษณ์, “ขวัญใจ เอมใจ ตามรอยความฝัน” นิตยสารmadamefigaro ฉบับเดือนสิงหาคม 2546 หน้า 68
6. บทสัมภาษณ์คอลัมน์ writer talk, “วรรณกรรมคือแสงสว่างของขวัญใจ เอมใจ” หนังสือพิมพ์โพสต์ทูเดย์ ฉบับวันอาทิตย์ที่ 11 มกราคม 2547 หน้า C5
7. พรชัย จันทโสทก, คอลัมน์เบื้องหลังโต๊ะบรรณาธิการ, จุดประกายวรรณกรรม หนังสือพิมพ์กรุงเทพธุรกิจ ปีที่ 18 ฉบับที่ 5988 ประจำวันที่ 13 กุมภาพันธ์ 2548
8. Interview, “A way with words”, Feature, 24 September 2001
9. Interview, “Star storyteller”, The Nation, 22 August 2001

**แหล่งข้อมูลอื่น**
 http://www.dtawanbooks.com
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:นักเขียนชาวไทย